McKinsey & Company

McKinsey & Company, mest kjent som McKinsey, er et globalt konsulentfirma innen strategi, ledelse og operasjonelle problemstillinger. McKinsey har ca 130 kontorer i 65 land, og betjener klienter på tvers av 21 industrier gjennom 11 funksjoner. McKinsey har vært gjenstand for betydelig kontrovers og er gjenstand for flere kriminelle etterforskninger om forretningspraksis. Selskapet har blitt kritisert for sin rolle i å fremme OxyContin bruk under opioidkrisen i Nord-Amerika, dets arbeid med Enron, og dets arbeid for autoritære regimer som Saudi-Arabia og Russland. Den kriminelle etterforskningen av US Justice Department, med en grand jury for å avgjøre siktelser, er i sin rolle i opioidkrisen og obstruksjon av rettferdighet relatert til dens aktiviteter i sektoren. McKinsey samarbeider med noen av de største myndighetene og selskapene som produserer fossilt brensel, inkludert for å øke etterspørselen etter fossilt brensel. Selskapet har siden 1950-årene i stor grad rekruttert nyutdannede studenter og hadde i 2018 totalt 800 000 søkere til 8 000 stillinger. De seneste årene har McKinsey vært blant de mest attraktive arbeidsgiverne ved undersøkelser gjort av amerikanske MBA-studenter og blant studenter på handelshøyskoler samt NTNU i Norge. McKinsey har også innflytelsesrike tidligere ansatte, både innenfor næringslivet og innenfor oppstartsmiljøer. Blant norske organisasjoner som har leid inn McKinsey-konsulenter er Equinor, Telenor og DNB, Oljefondet, Regnskogfondet og Oslo universitetssykehus. Historie Selskapet ble dannet av James O. McKinsey i Chicago i 1926., og åpnet sitt andre kontor i New York i 1932. McKinsey opplevde en akselerende vekst under ledelse av Marvin Bower, og grunnla moderne management consulting. I løpet av 1940-, 1950- og 1960-årene vokste McKinsey raskt, spesielt i Europa, og hadde over 200 ansatte i 1960 I 1966 bestod selskapet av seks kontorer i USA (San Francisco, Cleveland, Los Angeles, Washington D.C., New York og Chicago) og seks kontorer utenfor USA (inkludert London, Paris, Amsterdam og Melboune) I 1970- og 1980-årene ble selskapet mer fokusert på industriekspertise fremfor geografisk ekspansjon, og utviklet spesialiserte forsknings- og utviklingsavdelinger, i tillegg til at konsulentene i større grad ble allokert til industriområder. I 1990-årene fortsatte veksten, og McKinsey åttedoblet sin omsetningen fra 1977 til 1997. Åpning i av kontorer I Asia og av nye forretningsområder var viktige arenaer for vekst. I løpet av de siste tyve årene har McKinsey beholdt sin posisjon som det ledende management consulting-selskapet, og blant annet staset på digitalisering, design, transformasjonstjenester og klima og miljø. Kjente norske ansatte Helge Lund Jens Ulltveit-Moe Christian Ringnes Hugo Maurstad Odd Christopher Hansen Birger Magnus Ole Jacob Sunde Christian Rynning-Tønnesen Egil Hogna Martin Bech Holte Referanser Eksterne lenker (en) Offisielt nettsted (en) McKinsey & Company – kategori av bilder, video eller lyd på Commons Offisiell norsk hjemmeside